钦定古今图书集成/明伦汇编/人事典/第023卷 > 图书编 > 《神不灭论》前人
## 钦定古今图书集成/明伦汇编/人事典/第023卷 > 图书编 > 《神不灭论》前人

含生之类，识鉴相悬，等级参差，千累万沓。昆虫则不
逮飞禽，飞禽则不逮犬马。昺明昭著，不得谓之“不然。
人品以上，贤愚殊性，不相窥涉，不相晓解，燕北越南，
未足云疋。其愚者则不辨菽麦，悖者则不知爱敬。自
斯已上，性识渐弘，班固《九品》，曾未概其万一。何者？贤
之与愚，盖由知与不知也。愚者所知则少，贤者所知

倾，品级弥峻。穷其原本，尽其宗极，互相推仰，应有所
穷。其路既穷，无微不尽，又不得谓不然也。且五情各
有分域，耳目各有司存，心运则形忘，目用则耳废。何
则？情灵浅弱，心虑杂扰，一念而兼，无“由可至。既不能
兼，纷纠逓袭。一念未成，他端互起，互起众端，复同前
矣。不相兼之由，由于浅惑。惑浅为病，病于滞有。不浅
不惑，出于兼忘。以此兼忘，得此兼照，始自凡夫，至于
正觉。始惑于不惑，不兼至能兼。”又谓不然也。又“昆虫
夭促，含灵靡二，或朝生夕殒，或不识春秋，自斯而进，
修短不一。既有其短”，岂得无长？虚用损年，善摄增寿。
善而又善，焉得无之？又不得谓之不然也。生既可夭，
则寿可无。夭既无矣，则生不可极。形神之别，斯既然
矣。形既可养，神宁独异？神妙形粗，较然有辨。养形可
至不朽，养神安得有穷？养神不穷，不生不灭，始末相
较，岂无其人。自凡及圣，含灵义等，但事有精粗，故人
有凡“圣。圣既长存，在凡独灭。本同末异，义不经通。”《大
圣》贻训，岂欺我哉。